αρχοντος κλευδαμου μηνος αμαλιου βουλευοντων ταν δευτεραν εξαμηνον μνασιθεου αγιωνος γραμματευοντος κλευδαμου του μαντια επι τοισδε απεδοτο ευανδρος ευδοκου συνευδοκεοντος του πατρος αυτου ευδοκου τωι απολλωνι τωι πυθιωι σωμα γυναικειον αι ονομα ελλας το γενος ενδογενη τεχνιτιν τιμας αργυριου μναν ενδεκα και ταν τιμαν εχει πασαν καθως επιστευσε ελλας τωι θεωι ταν ωναν εφ ωιτε ελευθερα ειμεν και ανεφαπτος απο παντων τον παντα χρονον ποιεουσα ο κα θεληι και αποτρεχουσα οις κα θεληι. βεβαιωτηρ κατα τον νομον τας πολιος ξενοκριτος στησιμενεος. ει δε τις απτοιτο ελλαδος επι καταδουλισσμωι βεβαιον παρεχετω τωι θεωι ταν ωναν ο τε αποδομενος ευανδρος και ο βεβαιωτηρ ξενοκριτος. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες ελλαδα ως ελευθεραν εουσαν αζαμιοι εοντες και ανυποδικοι πασας δικας και ζαμιας. μαρτυροι τοι ιερεις του απολλωνος δρομοκλειδας ευαγγελος δαμ---- μενης υβριας πισιστρατος.
Phokis — Delphi — 140-100 BC
 140-100 BC